এই প্রসঙ্গে যুক্তরাষ্ট্র এবং চীনের সহযোগীতার কথাও উল্লেখ করা হয়েছে। এখন সারা বিশ্ব প্রেসিডেন্ট ট্রাম্প এবং উত্তর কোরিয়ার নেতা কিমের আসন্ন শীর্ষ বৈঠকের দিকে তাকিয়ে আছে। দক্ষিণ কোরিয়ার মুন উত্তর কোরিয়ার সাথে অনুষ্ঠিত শীর্ষ সম্মেলনের বিষয় বিস্তারিতভাবে অবহিত করার জন্য প্রেসিডেন্ট ট্রাম্পের সাথে যে কোন মুহুর্তে সাক্ষাৎকারের অপেক্ষায় রয়েছেন। ইহা প্রায় সুনিশ্চিত যে দক্ষিণ কোরিয়ার নেতা ট্রাম্পের সাথে কিমের আলোচনা সফল হউক সে কামনা তাঁর চাইতে এই বিশ্বে আর কেউ বেশী করেন না। উত্তর কোরিয়ার সাথে ট্রাম্পের আলোচনায় সফলতার ব্যাপারে ট্রাম্পের উপরই বেশী দায়িত্ব বর্তাবে। নিশ্চয় বিশে^র রাজনৈতিক সচেতন মানুষ বিশ্ব শান্তি কায়েমের প্রচেষ্টায় এই বৈঠকের সাফল্য একটি মাইল ফলক হিসাবে গণ্য করবে। কাজেই এই ক্ষেত্রে আমেরিকার প্রেসেডেন্টের কাছ থেকে কেহ এই গুরুত্বপূর্ণ ব্যাপারে বাল্যসুলভ আচরণ আশা করেনা। বিশ্ব রাজনীতিতে একটি রূঢ় সত্য হলো, ল্যাটিন ভাষায় একটি প্রবাদ আছে "SI VIS, pacem para bellum" ইংরেজী করলে দাঁড়ায় "If You want Peace, Prepare for War" অর্থ্যাৎ “শান্তি চাইলে যুদ্ধের জন্য তৈয়ার হও।” উত্তর কোরিয়ার মিসাইল পরীক্ষা কোরীয় উপদ্বীপে শান্তি স্থাপনে সহায়ক হয়েছে বলে মনে হয়।